Propozície 

19. VÝTVARNÉ SPEKTRUM Trenčianskeho kraja 2015
krajská postupová súťaž neprofesionálnej výtvarnej tvorby

Charakteristika a poslanie a súťaže
Výtvarné spektrum je celoštátna postupová súťaž neprofesionálnej výtvarnej tvorby, určená pre mládež (od 15 rokov) a dospelých. Je najstaršou a najprestížnejšou súťažou v oblasti neprofesionálnej výtvarnej tvorby. Súťaž sa vyhlasuje a realizuje každoročne. Nie je žánrovo ani tematicky vymedzená. Podporuje rozvoj záujmovej umeleckej činnosti, neprofesionálnej výtvarnej tvorby v celej jej žánrovej rozmanitosti – v kresbe, grafike, maľbe, kombinovanej technike, plastike (drevo, kameň, kov a pod.), úžitkovej tvorbe (šperk, keramika, textil),                    v prácach intermediálneho charakteru (fotografický záznam akčného umenia, land-artu             a pod.) v počítačovej grafike a osobitne v samostatnej súťažnej kategórii D (insita, art brute, naivné umenie, umenie outsiderov). Súťaž je trojstupňová (regionálne, krajské a celoštátne kolo súťaže), koná sa na úrovni regiónu formou regionálnej súťaže a výstavy; na úrovni kraja formou krajskej súťaže a výstavy a na celoštátnej úrovni formou celoštátnej súťaže a výstavy s možnosťou udelenia hlavnej ceny.
Súťaž je založená na dobrovoľnej činnosti jednotlivcov alebo členov združení, klubov, spolkov amatérskych výtvarníkov. Napomáha rozvíjať ich záujmy a talent v oblasti neprofesionálnej výtvarnej tvorby, oceňovať ich výtvarné aktivity a zároveň stále vyhľadávať, podporovať nové výrazné talenty z radov mládeže a dospelých a zapájať ich do súťaže          v rámci Trenčianskeho samosprávneho kraja. 
Poslaním celoštátnej postupovej súťaže neprofesionálnej výtvarnej tvorby Výtvarné spektrum je aktivizovať a podporovať oblasť neprofesionálnej výtvarnej tvorby, poskytovať priestor na prezentáciu a konfrontáciu jej výsledkov, získavať prehľad o celkovej úrovni neprofesionálnej výtvarnej tvorby v Trenčianskom samosprávnom kraji za konkrétne obdobie a využívať túto platformu na ďalšie vzdelávanie amatérskych výtvarníkov. V neposlednom rade si toto podujatie kladie za cieľ skvalitniť kultúrnu ponuku v meste Trenčín. 

Realizátor a organizačný garant súťaže 
Trenčianske osvetové stredisko v Trenčíne v zriaďovateľskej pôsobnosti  Trenčianskeho samosprávneho kraja

Kontakt
Mgr. Janka Masárová 
Trenčianske osvetové stredisko, K dolnej stanici 7282/20A, 911 01 Trenčín
tel.: 032/6555 323
e-mail: janka.masarova@tnos.tsk.sk
www.tnos.sk 

Spoluorganizátor
Herbaria, s. r. o., Trenčín

Miesto konania výstavy
Art centrum synagóga Trenčín

Časový harmonogram súťaže
Uzávierka súťaže: 				10. apríl 2015
Vernisáž výstavy a odborný seminár: 	5. jún 2015
Termín výstavy: 				5. jún – 19. júl 2015

Súťažné kategórie
Kategória A: 	autori vo veku od 15 do 25 rokov;
Kategória B: 	autori vo veku od 25 do 60 rokov; 
Kategória C: 	autori vo veku nad 60 rokov; 
Kategória D:  	autori nad 15 rokov (výtvarne neškolení) špecifického výtvarného prejavu – insitné umenie, art brute, naivné umenie, umenie outsiderov a pod.

Súťažné podmienky
1.	Súťaž sa vypisuje vo všetkých voľných výtvarných disciplínach: v kresbe, grafike, maľbe, plastike, úžitkovej tvorbe, v prácach intermediálneho charakteru (fotografický záznam akčného umenia, land-artu a pod.)                         a počítačovej grafike.
2.	Do súťaže sa nezaradia práce z oblasti ľudového remesla, priemyselného dizajnu, diplomové a ročníkové práce študentov škôl s výtvarným zameraním a práce na úrovni škíc a štúdií.
3.	Prihlásiť sa môžu neprofesionálni výtvarníci, občania Slovenskej republiky od 15 rokov (ktorí v roku súťaže dosiahnu vek 15 rokov) – jednotlivci alebo členovia združení/spolkov/klubov neprofesionálnych výtvarníkov, žijúci v regióne Trenčianskeho samosprávneho kraja (TSK), so svojimi výtvarnými prácami, resp. kolekciou výtvarných prác.
4.	Do súťaže sa autor prihlasuje podľa miesta svojho bydliska (trvalého, výnimočne prechodného – napr. podľa mesta, v ktorom súťažiaci autor                 v súčasnosti študuje alebo pracuje). Ak sa v mieste jeho bydliska neuskutoční základné kolo, môže sa prihlásiť do základného kola v inom okrese, regióne. V Trenčianskom samosprávnom kraji sa súžiaci môžu prihlásiť do súťaže prostredníctvom regionálnych osvetových zariadení v pôsobnosti TSK: Regionálne kultúrne centrum v Prievidzi (www.rkcpd.sk), Považské osvetové stredisko v Považskej Bystrici (www.pospb.sk), Centrum tradičnej kultúry v Myjave (www.ctkmyjava.sk), Trenčianske osvetové stredisko v Trenčíne (www.tnos.sk). 
5.	Súťaž nie je určená profesionálnym umelcom – absolventom vysokej školy výtvarného zamerania (napr. VŠVU, Akadémie umení v Banskej Bystrici            a ekvivalentov týchto škôl v zahraničí).
6.	Do súťaže budú prijaté výtvarné práce (maximálne 5 diel) vytvorené v ostatných dvoch rokoch, pričom autori nemôžu predložiť práce, s ktorými už súťažili v predchádzajúcom ročníku súťaže.
7.	Výtvarné práce je potrebné doručiť na adresu Trenčianskeho osvetového strediska v Trenčíne (K dolnej stanici 7282/20A, 911 01 Trenčín, http://www.tnos.sk/kontakt.html) do termínu uzávierky súťaže: 10. apríl 2015.

Práva a povinnosti súťažiacich
1.	Každý autor je povinný svoje súťažné práce na rube (plastika na spodnej strane) čitateľne označiť údajmi: meno, priezvisko, vek, adresa, e-mail, telefón, názov výtvarného diela, rok jeho vzniku, zaradenie do súťažnej kategórie, sídlo regionálneho kultúrno-osvetového zariadenia. 
2.	K zaslaným prácam autor priloží čitateľne vyplnenú prihlášku a uvedené údaje potvrdí svojím podpisom. 
3.	Všetky výtvarné práce, prihlásené do krajského kola, musia byť adjustované (pasparta, rám a pod.) Práce adjustované v tzv. klip rámoch (sklo bez pevného rámu) nebudú do súťaže prijaté z dôvodu nedostatočnej bezpečnosti pri manipulácii s nimi.
4.	Práce, ktoré nebudú spĺňať vyššie uvedené požiadavky, budú zo súťaže vyradené.
5.	Odporúča sa predložiť porote maximálne 5 výtvarných prác od jedného autora.
6.	Prihlásením sa do súťaže dáva súťažiaci súhlas na využitie svojich výtvarných prác na dokumentačné, edukačné a propagačné nekomerčné účely TNOS bez nároku na honorár (vrátane zverejnenia svojich výtvarných diel na webovej stránke TNOS). Toto ustanovenie sa týka použitia reprodukcií na tlačoviny ku krajskej výstave (pozvánku, katalóg, diplomy, čestné uznania). Každé iné použitie reprodukcie výtvarného diela bude konzultované s autorom.
7.	Súťažiaci autor svojím prihlásením sa do súťaže vyhlasuje, že je nositeľom všetkých práv, spojených s verejným zverejnením jeho diela. 
8.	Trenčianske osvetové stredisko nominuje na návrh odbornej poroty (menovanej riaditeľom Trenčianskeho osvetového strediska v Trenčíne) výtvarné práce do celoštátneho kola súťaže. Právo na postup majú tie výtvarné práce, ktorých autori získali ceny a čestné uznania v krajskom kole súťaže, ako i ostatné práce, ktoré porota na postup odporučí.
9.	Každý autor má právo byť včas informovaný o výsledkoch súťaže a má nárok získať bezplatne jeden výtlačok katalógu z krajského kola súťaže. Výsledky krajského kola budú zverejnené do 14 dní od rozhodnutia odbornej poroty na internetovej stránke www.tnos.sk. 
10.	Slávnostné odovzdanie ocenení autorom sa uskutoční v rámci vernisáže výstavy. 
11.	Súťažiaci má právo žiadať potvrdenie o účasti v súťaži, prípadne o umiestnení v súťaži.

Príloha č. 1
PRIHLÁŠKA
do krajskej postupovej súťaže neprofesionálnej výtvarnej tvorby

19. VÝTVARNÉ SPEKTRUM 
Trenčianskeho kraja 2015

Meno a priezvisko autora:
	
Presná adresa trvalého bydliska (PSČ):
	telefón:
e-mail: 	
rok narodenia: 	kategória	A	B	C	D	
Sídlo regionálneho osvetového strediska:

Krajského kola súťaže sa zúčastním týmito prácami:

Názov: 	Technika:	Rok vzniku:	
1. 			
2.			
3.			
4.			
5.			

Som oboznámený s propozíciami súťaže, súhlas s podmienkami účasti potvrdzujem 
svojím podpisom

							...................................................................
                    podpis autora

Práce do súťaže odovzdal:	
Meno:	Podpis:	Miesto a dátum:	
Práce do súťaže prevzal:	
Meno:	Podpis:	Miesto a dátum:	
Práce zo súťaže odovzdal:	
Meno:	Podpis:	Miesto a dátum:	
Práce zo súťaže odovzdal:	
Meno:	Podpis:	Miesto a dátum:	

__________________________________________________________________________________________
Kópia prihlášky je súčasne potvrdením o prevzatí prác do súťaže. 
Pripomienky alebo návrhy súvisiace s organizovaním súťaže môžete uviesť na druhú stranu.